Тут магчыма выкарыстанне розных тэхналогій. Студэнт можа паехаць у іншы ўніверсітэт на нейкі тэрмін (напрыклад, на семестр), дзе для яго фарміруецца вучэбны план. Потым ён вяртаецца ў родны ўніверсітэт, дзе залічваецца ўсё, што ён вывучыў ва ўніверсітэце-партнёры. Могуць выкарыстоўвацца магчымасці дыстанцыйнага навучання, калі па дамове паміж бакамі студэнт нікуды не выязджае, а выкладчыкі ўніверсітэта-партнёра працуюць з ім дыстанцыйна. І яшчэ варыянт: калі выкладчыкі ўніверсітэта-партнёра прыязджаюць у іншы ўніверсітэт, чытаюць лекцыі, вядуць семінарскія заняткі, прымаюць экзамены і залікі.